Pirjo Tuominen

Pirjo Tuominen (o.s. Rantanen, s. 6. helmikuuta 1939 Lappeenranta) on suomalainen kirjailija,Pirjo Tuominen | Kirjasampo kirjasampo.fi Viitattu 8.4.2014 joka on julkaissut yli 50 romaania, pääosin historiallisia 1700–1800-luvun Suomeen sijoittuvia teoksia. Historiallisten romaanien lisäksi Tuominen on kirjoittanut muun muassa Sanelma Vuorteen ja Kyllikki Virolaisen elämäkerrat sekä toimittanut Mielikki Ivalon muistelmateoksen.Vantaan kirjailijafoorumi > Kirjailijat > Pirjo Tuominen vkf.libvantaa.fi Viitattu 8.4.2014 Hänet tunnetaan myös Mailis Sarka -jännityskirjasarjan kirjoittajanaKuolema pikkukaupunkilaisittain. Turun Sanomat. Viitattu 3.4.2016.. == Ura == Tuominen syntyi ja kasvoi Lappeenrannassa ja asui pitkään pääkaupunkiseudulla, jossa hän työskenteli mainostoimittajana ja tiedottajana. Muutettuaan Kokemäelle hän toimi muun muassa paikallisradion johtajana. Nykyään Tuominen asuu Nurmijärvellä. Hänen näytelmiään on esitetty muun muassa Porin Teatterissa sekä useissa harrastajateattereissa. Tuomiselle myönnettiin Nortamo-palkinto vuonna 2000.Pirjo Tuominen – Päijät-Häme-wiki. Paijat-hamewiki.fi. Viitattu 8.4.2014. Esikoisteoksensa Mariaana, Vantaan tytär hän julkaisi vuonna 1978. Viipuriin sijoittuneista romaaneista Arvoisa rouva Marie (1981) ja Myrttiseppeleet (1982) tehtiin myös televisioelokuvat. Satakuntaan muutettuaan Tuominen on kirjoittanut useita maakuntaan sijoittuvia teoksia, muun muassa kolmiosaisen Kokemäki-sarjan sekä neljästä romaanista koostuvan Satakunta-sarjan. Muita hänen historiallisten romaaniensa tapahtumapaikkoja ovat muun muassa Päijät-Häme sekä Lappeenranta. Pirjo Tuominen on kirjoittanut myös dekkareita ja historiikkeja. Vuonna 2011 julkaistiin jännityskirja Tuonelan joutsen, joka on ensimmäinen osa Mailis Sarka -kirjasarjasta. Sarjaan kuuluu myös teokset Muistatko Marjatan? ja Silkkipunos, jonka tapahtumat sijoittuvat Turkin Sideen. Vuoden 2014 kesäkuussa julkaistiin neljäs Mailis Sarka -kirja, Toinen silmä päivä, toinen yö.Tuominen, Pirjo: Toinen silmä päivä, toinen yö. Tammi. Viitattu 8.4.2014. ==Teokset== *Mariaana, Vantaan tytär (1978) *Sinisilmä (1979) *Tuuliajolla (1980) *Arvoisa rouva Marie (1981) *Myrttiseppeleet (1982) *Sinun vuorosi tulee (1983) *Keskeneräinen elämä (1983) *Tapaus Asko – raportti vallanvaihdosta (1983) *Puhtaana käteen (1984) *Visavuoren paljasjalka - nuoruudenmuistoja ja päiväkirjoja vuosilta 1907-1927 (kirj. Mielikki Ivalo, toim. Pirjo Tuominen, 1984) *Nukkeleikki (1985) *Kyllikki (yhdessä Kyllikki Virolaisen kanssa, 1985) *Jälkeemme kukkiva maa (1986) *Puoliherran huone (1986) *Vantaa – minun maisemani (1986) *Edustusrouva (1987) *Herrasmies (1987) *Backas – kartano elää (1988) *Rihvelitaulusta videotykkiin – Vantaan suomenkielinen koululaitos 100 vuotta (1991) *Madame – Sanelma Vuorre (1991) *Villit vedet (1992) *Muistelmia nuoruusvuosiltani 1896-1931 (kirj. Kirsti Gallen-Kallela, toim. Pirjo Tuominen ja Kaari Raivio, 1992) *Ylpeät purjeet (1993) *Huvila Aurinkorannikolla (1994) *Hakaniemen kaunis Helene (1995) *Kaarina Hannuntytär (1999) *Mies metsätieltä (2000) *Täydellinen nainen (2000) *Vihreät oksat (2004) *Memento vivere – muista elää: Harjulan taiteilijakodin kultaiset vuodet 1933–1949 (2004) *Linnat (2005) *Alakuloinen romanssi (2006) *Kotiopettaja (2008) *Naistenvalssi (2009) *Jälkeemme kukkiva maa (2009) *Lotat – Suomen naisten suuri tarina (2010) *Perintömaat (2010) *Hiljaiset huvimajat (2016) *Tulen väri punainen (2017) *Opettajatar (2019) *Vallasrouva (2020) *Charlotan tarina (2021) *Puutalokaupungin naiset (2022) *Kurtturuusut (2024) ===Suuriruhtinaanmaa=== *Kenraalitar (1989) *Ruukinkartanon rouva (1990) *Hovikosken valtiatar (1991) ===Kokemäki-sarja=== *Suuren joen maa (1996) *Kuningasväylä (1997) *Tulen pojat, veden tyttäret (1998) ===Satakunta-sarja=== *Itkevät syvät vedet (2001) *Sillat yli joen (2002) *Kultavainiot (2003) *Maan nälkä (2007) ===Mailis Sarka=== *Tuonelan joutsen (2011) *Silkkipunos (2012) *Muistatko Marjatan? (2013) *Toinen silmä päivä, toinen yö (2014) *Varjo vierellä käy (2015) == Lähteet == == Aiheesta muualla == *Tammen kirjailijaesittely. Luokka:Suomalaiset kirjailijat Luokka:Suomalaiset näytelmäkirjailijat Luokka:Vuonna 1939 syntyneet Luokka:Elävät henkilöt